
p. o. brOndsted. g. koesio suo. 

. * ' 

Or qvam egregie sapiunt qvi omnia & singula a 
poetis Romanis, anno CC p 4 C antiqvioribus, pro- ' 
fecta, pulcra, venusta, classica existimant atqve 
collaudant 1 v 

Nosti me per certam qvandam regionem fa- 
bulosi Veterum regni, eamqve non pessimam sane, 
imo nescio an omnium maxime consitam lectissi- 
mis floribus & prospectuum laetissimorum divi-' 
tem , pedestri itinere nuper esse profectum* Bo- 
nam vise partem permensus, cum die qvodam 
nunc huc oberro nunc illuc, & floribus, qvibus 
undiqve sciebat laetissima regio, legendis unice in- 
tentus in diverticula, nescio qvae, incuriosus de- 
flecto ecce mihi subito oblatus barbiti acri- 

9 . 

us strepentis clangor, 8c qvi audaeiora qvidem, 

A 2 * • - 

non dulcia, modulamina comitabatur foemineus 
cantus! Attonitus stupeo, attendo, unde veniat 
sonus. Locum percepisse mihi visus accelero 

gressus, sed adcurrentem fugit, qvasi per fasci- 

<■ • 

num, cantus.' Spe frustratus, viribusqve exhaustus 
ad fontem devenio, cujus limpidae aqvae sitim ar- 
dentem pellere, & jucunda murmura dormire 
jubebant. Bibo, decumbo, obdormio. Dormi- 
enti propior visus est cantus, duaeqve species obla 

\ 

tee, qvarum altera mascula, celsa, & armis cinc- 
ta, Scipioni illi Africano persimilis, attente au- 
diebat alteram foemineam (qvam vatem argue- 
bant infulae sacrae Sc vestis sacerdotalis) canen- 

* 

tem. — En! qvse decantatorum fidelis servavit 
memoria: 

- v » 

M t* I i -1 

V 

Cingunt regna decem portae: qvarum una re- 
■ j ceptat 

Belligeros, dura Gradivi sorte creatos. 

Altera, qvi leges posuere atqve inclita jura 
Gentibus, 8c primas fundarunt moenibus urbes 
Tertia ruricolas, Cereris justissima turba 
Qvce venit ad manes, & fraudum illaesa veneno. 
Exin , qvi lactas artes vitaeqve colendae 
Invenere viam, nec dedignanda parenti 
Carmina fuderunt Phoebo , sua limina servant. 
Proxima, qvos venti seevaeqve hausere procellae 

. Naufraga porta rapit; sic illam nomine dicunt. 
Finitima huic, noxa gravido & peccasse fatenti. 
Vasta patet populo. Poenas Rhadamanthus in 

ipso 

Expetit introitu, mortemqve exercet inanem.. 
Septima femineis reseratur porta catervis, 
Humentes ubi casta fovet Proserpina lucos. 

Infantum hinc gregibus, versasqve ad funera 

/ 

taedas 

Passis virginibus, turbaeqve in limine lucis 
Est iter exstinctae, & vagitu janua nota. 

. Tum, seducta loco, & laxata lucida nocte, 
Claustra nitent, qvee secreti per limitis umbram 
Elyseos ducunt campos. Hic turba piorum , 
Nec Stygio in regno , caeli nec posta sub axe. 
Verum, ultra Oceanum sacro contermina fonti, 

* i 

Lethaeos potat latices, oblivia mentis. 

Extrema hinc, auro fulgens, jam lucis honorem 
~ Sentit, & admato splendet ceu sidere lunae. 

. Hac animae caelum repetunt; ac mille peractis, 
Oblitae Ditem redeunt in corpora, lustris. 

Has passim nigrum pandens Mors lurida rictum 
Itqve reditqve vias, & portis omnibus errat. 

t 

• » 

Nesciebam somno excussus qvorsum referrem hor- 

* 

ribiles versus , qvi adhuc auribus intonabant. 

9 t 

Videbam qvidem similitudinem aliqvam fictio- 
num cum ingente qvadam pictura, qvae ut notis- 

' sima ita mihi & cultori Latinarum Musarum Cui- 
vis carissima est. Nimia vero hic fusa umbra im* 
pediebat, qvo minus certi aliqvid dignoscere po- 
tuissem. Succurrebat tamen : Seculorum II 8 c Illtii 

' \ 

poetas Romanos sextum jEneidos librum certatim 
adiisse fontem, unde peterent infernorum suorum, 
qvae demum fingerent, colores, imagines, phan- 
tasmata. Porro suspicionem movebat species 
illa Africano simillima. Insidebat firmissime in 
animo mira pictura. Vix redux evolvo Punica 
Silii — & ecce, qvod peto hic est — Punicor . 

f ■ * 

7 . XIII , 551 scjq. 

Sed missis fabellis (vereor enim, ne, nisi 
figmenta omittam, ipistolam meam, cui hone- 
stum Criticce nomen imposui, fabulosam dicas) 
de hoc loco paulo accuratius videamus, qvod 
eqvidem exemplum habeo luculentissimum verita- 
tis istius, millibus aliis, ex antiqva pariter ac re- 
centissima aetate petitis,' satis superqve firmatae: 
splendidissimum opus poeticum elegantissimasqve 
fictiones sub manibus imitatoris mediocris ingenii 

. Sc sensus obtusioris semper sordere , & in fictio- 

/ 

num , nescio qvarum, portenta male converti. 

Ad exemplum «Virgilii inferna regna sua in 
certas partes/ commorationes diversas, qvarum 
qveeqve suos incolas habet, divisit. Bene hoc. Ne 
tamen variare haud posse bonus Silius videretur , 
cinxit omnia decem portis — > qvse jam tenuis ad- 

modum fictio est. Sed videamus de singulis, qvi 
, per singulas portas mittuntur, domicilium vide- 
licet intus nacturi : Prima itaqve recipit bello bo- 
nos; altera legislatores, urbium conditores, aliosqve 
pacis studiis claros; tertia ruricolas ”Cereris ju- 
stissimam turbam qvarta artium inventores 8c f 
qvi Deo pleni cecinerant, vates; qvinta naufra- 
gos; sexta impios (Rhadamanthus ipse Furiarum 
hic munere fungitur; — honesto viro praemium 
justitiae haud invideo) ; septima foeminas , qvas 
docemur humantes , qvi intus sunt, Proserpinae 
lucos sedes habituras; octava infantes praecoci' 
fato abreptos; nona mittit ad Elysios campos, pio- 
rum sedes; decima tandem auro fulgens, luci vi** 
cina est; per eam mittuntur animae, post mille 
lustra peracta, in corpora iterum revertentes. 

' t 

Inspicienti mihi Silianam picturam omnem 
qvaestiunculce* multae succurrunt v. c. cur demum 
sanctos vates, qvi ”haud dedignanda parenti Phoe- 
bo carmina fuderant ” ab Elysii gaudiis excluserit 

bonus poeta ? — in mentem venit : nostrum for- 

% 

tassis horum omnium commorationem cfjxijcpoif 
qvasi inferorum esse imaginatum* Meliora nos- 

met edoceant magistri egregii , de qvibus ab ini- 

* 

tio dixi. — Cur naufragis suam sedem a ceteris 
distinctam assignaverit ? qvidni cum infantibus 
praecoci morte abreptis, certum apud inferos 


I 


8 ' 

> 

locum assignare vellet, venustam de his anteces- 
soris fictionem secutus sit? qvorsum omnino illa 
in singulis civium classibus per diversa apud infe- 
, ros commorandi loca dispertiendis accuratio, qvam 
tenuis admodum judicii esse censeo , evanescente 
sic omni, ut facile patet,., inferorum Tu^uvvtios 
picturae totius decore? & s. p. — Verum enim 
vero nolo nunc durior esse poetae. Praecedentibus 
missis pergo ad v. 550 sqq. ad qvos qvidem I. C. 
T. Ernestius bona fide narrat: ”Elysios campos 
non cum Virgilio sub terra, sed cum Homero & 
Hesiodo ad Oceanum occidentalem in insulis for- 
tunatis ponit” — ecce fictionis portentum! cujus 
tamen non accuso interpretem, sed enim ipsum 
vatem. Re ipsa enim videntur menti hominis ob^ 
versatae esse antiqvissimae mythi picturae, qvae 
velo egregie faciunt ad turbandum magis locum, 
cetera satis turbatdm. Scilicet explicet mihi ali- 
qvis, qva demum ratione ”turbam piorum (ad 
qvam, qvod bene notes velim, mittit infernalium 
portarum una) ultra Oceanum sacro contermi- 
nam fonti (qvem Limam videlicet esse Lusitaniae 
fluvium qvi in Oceanum influit, nos certos facit 
Ernestius) nec Stygio in regno coeli nec positam 
sub axe,” cum omni hujus loci tenore, & multo 
magis cum 597 sqq.- de aditu regni inferni, qvem 
Virgilium secutus in Italia finxit poeta, conjungam 

conciliemqve ? Forte stupor meus in causa 

est, cur qvae aliis v. c. Ernestio levia faciliaqve visa 
sunt, mihi confusa adeo & stribliginis plena vi- 
deantur. lino sponte fateor me in nonnullis Si- 
lii, saepius qvamvis perlectis, adhucdum haerere; 
Sed idem ego nescio, qvid tandem in causa sit, 
cur qvoties inferna regna Virgiliana cogito , pel- 
lucida phantasiae obversetur imago ; qvoties ex al- 
tera parte imitamen Silii mente comprehendere 

conor, in umbra & tenebris densis caecutiam. 

Per fascinum, puto, mihi videor audire, qvae Io- 
vem disputare facit Lucianus meus*): — 6/ votvi- 
7ctt oro<rct fxev ctv ex tcov Movpwv xctTexo/LLsvot #5 oveiv s 

a Tcivrct egiv, oxoroiv ot(pco?iv avrovg ut Sfeat nat 

» 

xct t ’ auTOvg <jtoiq<ti^ rore £ e nat crfyctWo vr ctt , xat 
wevuvTtct 7 otg irgOT&Cv 'Stei,eQ%ov76ii* 


% 


\ 


A Silio ad Pindarum ingens profecto saltus 
est, nec nego mihimetipsi caput parumper gy- 
rari. Interea, cum noverim Te Pindarum non 

unum e multis, sed prope singularem colere & 

» 

venerari, qvin novae lucis, splendido cuidam Pin- 
dari loco suffundendae non nihil, qvod amico 
tuo debebis inventum , hic tecum communicem, 
non me contineo* Vertigini autem cavebo (noli 


i 


*) in Jove confutato II. (Tom. VI. p.. 203 edit. Bi- 

» 

pont.) 

sollicitus esse). Siliana humilitate relicta, fasti- 
gium illud Pindarium per diverticula qvaedam — 
ne avia dicas magnopere intercedo -t— cauti scan- 
demus. 

\ 

« 

m 

Nosti in tenuibus satis antiqvissimorum Grae- 
ciae vatum de animarum post fata corporis statu 
ac conditione fictionibus (qvibus excutiendis nunc 
non vacat) haud ita diu substitisse ingenia subti- 
liora , praesertim cum in naturae contemplatione - 
& studio magis in dies magisqve defigeretur sagacis- 
simus qvisqve Graecorum. Omnino istuc deductus 
sum antiqvissimorum Helladof philosophorum 
(qvos Pythagorae modestia dixit) placita, non sine 
molestia passim, investigando, ut intellexerim : 

naturae ipsius contemplationem & studium (fce- 

» 

eundam alias, & fere nescio an uberrimam veri 
cujuscunqve generis matrem) nisi praevias habeat 
multas, e mathesi praesertim & Physicis petendas, 
notitias, apud vividiora ingenia in phantasiam 

' i 

potius, qvam in rationem agere, & ad qvaevis au- 
denda ducere vel abripere potius & impellere de- 
bere. Hinc placita tot mira vetuftissimae Graecae 
aetatis, deliria, somnia mihi interpretor $ hinc 
conaminum a sapientibus prisci aevi profectorum 
multa stupenda adeo, ingentia, vasta. Hinc v. 
c. istae de anima mundi, per universam rerum 
naturam diffusa; de animis ingenti numinis igni 


* 

abreptis scintillulis*) cum .eo iterum aliqvando 
jungendis, — ; de aethere subtiliore, riumine ipso 
&c. ideae, qvas cave, ne ad Platonem & Timaeum 
'Locrensem autores deferas omnes; multa enim 
& minime dubia latent in antiqvioribus longe ea- 
rum vestigia, qvae demum luculentissima fuissent, 
si antiqviorum aliqvis majoris ingenii & critici ma- 
gis studii vir, qvam qvidem erat Diogenes Laer- 
tius, vetustissimorum Graeciae eoCpccv vitas sibi de- 
scribendas sumsisset, aut scripta, qvalia v. c. de 
vita Pythagoree ab Aristoxene & Hermippa com- 
posita ab antiqvis accepimus , ternpus tulissent. 

Haec intime sentiebam cum in placita vere 
Pythagorica sollicitius nuper inqvirerem. Etsi 
enim Timaeum Platonis & Hieroclem , interpre- 
tem Pythagoreismi , Jhabemus, tantum tamen 
abest, ut, si de dogmatibus pure Pythagoricis 
qveestio sit, bene multa ad liqvidum perducta po- 
teris recte habere , ut potius ad qvaestionem qvid 
tandem qvantumqve ipsi debeatur Pythagorae, in 
qvam plurimis te adhuc coecutire candidus confi- 
teri debeas. Ita omnia, vetustissima adeo, qvae 
scripta habemus testimonia, de Pythagora & an- 

* * f '9 

« 

*) ” Audiebam Pythagoram Pythagoreosqve, incolas 
paene nostras, qvi essent Italici Philosophi qvondam 
nominati, nunqvam dubitasse, qvin ex universa 
mente divina delibatos animos haberemus.” Cato 

v 

, apud Ciceronem in Cat. Maj. G. 21. 

«» v 

tiqvissimis Italicae scjiolae discipulis , sapiunt Pia- 
tonicismum. Et si vel aurea dicta ad Lysidem 

alium ve alumnorum Italicae scolae primorum re- 

* 

feras autorem — qvid inde ? — praecepta egregia 
habes moralia, qvae ad vitam qvoqve tuam cum 
fructu transferre poteris; placitorum Pythagorae 
metaphysicorum, qvae vocant, aeqve ignarus ab eo* 
rum lectione abcedes. 

Nihilo tamen secius in cosmogonicis vetu- 
stissimorum philosophorum Graecorum opinioni* 
bus excutiendis de industria nuper versatus, cum 
autores invicem conferrem , in nonnulla incidi , 
qvae excellentj Pythagorae ingenio deberi existi- 
mare me coegerunt idoneae satis autoritates, qvae, 
qvantum qvidem ad rem praesentem pertineant , 
tecum, mi Georgi, communicabo: 

Pherecydem Syrum primum (philosopho- 
rum nempe Graecorum) dixisse animos hominum 
esse sempiternos , Cicero autor est *) ; eo doctore 
Pythagoram usum Cicero**) & recenticjrum non- 
nulli, nescio qva autoritate dixerunt. De eo 
nunc non ambigimus. Certum est: doctrini de 
animae immortalitate ceu fundo superstructum 
fuisse philosophiam Pythagoricam omnem. Mter- 


*) Tuscul. Qv«st. i, c. 16. 


V 


no motu & vi restringi aut coerceri nescia ab ini- 
tio inde agitari cetherem , per vastam rerum natu . 
ram diffusum , purissimum , calidum , igneum y 
placuit Italicae scolae. Omnia & singula , qvce in 
hoc aethere volvuntur atqve rotantur , corpora coele- 
stia omnia , solem , lunam & astra ceqve esse aeterna , 
immortalia , divina. Neqve ad superas regiones 

• i 

oetherem hunc immortalem restringi , se^ terrenam 
qvoqve naturam omnem permeare , z*frz tamen , 
haud ubivis reperiatur eadem mensura diffusus # 
In parte istius aetheris ad terram delapsa esse om- 
nis vitee fontem ( principium vitae dicunt) anima- 
lium pariter ac plantarum , ejusqve adeo avulsas tan- 
tum particulas (cnroaTt assona) esse animas huma- 
nas. *) 

t 

Vastam stupeas antiqvissimi hominis mente 
conceptam ideam ! accipe nunc alterum dogma 

i 

magnum , cum re nostra arctissime junctum : in 
hominis morte , corpus qvidem materia crassiore 
cojisistens dissolvi , in pulverem collabi , perire; 
animam vero ( eiluXev, partem qvippe cet he- 

ris sempiterni , vivere superstitem, ei$ Aila migrare , 
& , si corporis irretita vinculis sensuum illecebris 
& vitiositati fortiter restitisset **) post varias pur~ 

cf. , si placet, Orphei, N qvi vulgo fertur, Hym- 
num IV in JEtherem. 

jucundum erit conferre hac de re ideas in Plato- 
nis Phaedone obvias & luculentas. 

I \ * 

* __ 

l • 

gationes *) , qvibus mille annorum xvx\ou deinceps 
constituere Platonici , ex fato denuo ad auras su- 

t 

peras emergere } novi ( h , e . alius) corporis terreni 
incolam futuram; migrationibus demum variis , 

pluribus , paucioribus , pro criminis oontracti & 

* 

” corporearum pestium ” fwt cum Virgilio dicam ) 
ratione ; ' perfunctam , hisqve perfecte purgatam 
uniri tandem cum numine , cr/i o/tm avulsa , 

cuw corpori primo immergeretur , £? beatissima 
frui in posterum sorte . 

Vides hic prima vestigia inter Graecos ^7. 

ep^v^corecog doctrinae, qvam abifigypto advectam 

\ ' 

diserte asserit Herodotus, subjiciens: ”se bene 

jnosse homines Graecos sui temporis huic doctrinae 
addictos’* qvos tamen nominare recusat**) ; qvam- 


qvas qvales finxerint Antiqvissimi non liqvet. De 

1 

Platonicis autem nunc non agimus. Consulas au- 
tem poetae R.omani doctissi^ni de hisce fictiones ad 

✓ 

Platonica maxime compositas. ALneid. VI, 757 sqq. 

**) 1 . II, c. 123#. Verba autem valde notabilia' adpo- 

suimus: n^aroi ^exai rou^e rov \oyov Atyvn- 

noi euri 01 etnovreg , 1 &g au^^cens a^avarog 

• ' ec/. rov (ToopLctrdg Se xaraCpStuourog , eg otKho tcocv 

ai£( ytuopsuov eg^uerat, enectu Ss ne()(e\§y netura ra 
%egna/a xai ra %a\aacria xai ra nereiva , avr/g eg 
avS^cons rcofjia ytuopuvov eg^uueiu. ryju nsfpy\'jcnu 
$e aurtj yiveaSat eu r Qi<r%ihtoi<Tt er en, rovra ra Xc- 

yta eifft 61 EKhyuco v exacturo, £1 p*ev, irgorepov , 

qve deincepsPlatonici inprimis opinionum millibus 
auxerunt amplius atqve adornaverunt. Animad- 
vertas autem simul hancce doctrinam, qvalis a 
primo inter Graecos autore, scholae puto Italic® 
patre ? traditam accepimus, cum moralibus arctis- 
sime junctam : Statuebat nimirum Pythagoras 

% 

animas hominum , qvi cupiditatibus crasse corpo - 
' reis (ita enim dicere amant philosophi Gr®ci) in- 
dulserant, sceleru^m criminumqve mancipia, diffi- 
cillime lustrari, nimis qvippe infectas pestis cor- 
poreae contagione, eas autem, qvarum pravitas 
plane insanabili?, ab Orco emissas in corpora de- 
trudi animaliurii talium, qvae iisdem, qvibus ip. 
sae, dum corpora inhabitabant humana , indulse- 
rant, neqvitiis impuris foedisqve addicta videantur; 
latronis v. c. animam immigrare dein ursi, aqvi- 
lae, aliusve fer® rapacis corpus; lascivi & salaci- 
tati dediti : suis — & s. p. *) - 

t » 

\ 

/' 

ot Se, vgeoov] cog /S tco etovrau eoun. rau eyco 

cfilOg tot, 8V0 {JLCCTCi , ou yoatyco» 

Dogma videas hoc qvoqve nomine apud Pla- 
tonem Socratica autoritate munitum in Phaes 

» * 

done. — <— euhsurai Se, cogne^ eixog , eig ra roi~ 
aura , ■ ottoiu drr y au xai /jLe/jesXeryxvia/ rv%co#iv 
eu reo pico» — ra Troia Se ravra \eyeig , co ^coxoa*. 

— oiou rssg peev yaggipeagyiag re xai bp^eig > 
hui (ptXoTyja/ag^ p^p^Xer^HOTag , xxi pt,q tievkxpq- 


t 


Est qvod mireris Gnomicorum , qvi dicun- 
tur poetarum (qvorum pleriqve circa haec tempora 
floruere) neminem hanc doctrinam amplexum 
in morales convertisse usus , cum tamen magna 
ejus (uti facile vides) esse potuisset vis & efficacia 
ad hominum animos ad honestatem flectendos, 
8c a vitiis ab altera parte deterrendas. Sed enim 
ne certa qvidem vestigia (qvod magis adhuc mi- 
reris) praemiorum , qvibus in altera vita cumula- 
rentur nobiles mortui, virtutis cultoribus addic- 
torum; imo nulla prorsus invenies apud Gnomi- 
cos ab Elysii gaudiis deducta incitamenta; etsi 
respectu habito ad incitamenta gnomicis adhibi- 
ta, eorum disciplinam morum vix dixeris sensu 
Kanti ano puram. 

Definiri qvidem accurate neqvit, qvanta 
fuerit disciolinae Pythagoreae in vulgum autoritas, 
aut qvanta ejus ad opiniones hominum communes 
vis atqve potestas. Videtur tamen extra umbram 
scholae haud adeo late dimanasse, antiqviori sal- 
tem aetate, cum Herodotus 1. c. recusans nomina, 

N 

K • 

Ujsvag, eig ra tccv opccv yevy \ , xoti rccv rciovrcou ihj- 
* • 

eixog et tiveabou. yj ovx otei ; — vavi) pev av 
etxog \eyetg — Tsgis ye ahxixg rr, xai 'iv^ctvvihxg 
xcti u^rzyag, irj}CTeTifiLijxo?ug-> £*$ rcc tccu \uxau 
, xcti teouxwv hcu iktivuv , yevvj. . 

K . T. X. 

qvam vis noverit, afferre eorum, qvi placitis istis 
de animarum migrationibus inter Graecos suae 
aetatis erant addicti, suspicionem alicjvam nobis 
debeat movere: hoc dogma tunc temporis haereti- 
cis , a qvibus publica abhorruerit fides , fuisse ad- 
scriptum. (Seriori vero & Postplatonica aetate 
lAeTspjtyvxcdeecog opiniones inter Graecos pervulgatas 
reperies^. Id vero non offecit, qvo minus duc- 
tus Pythagorici in loca sua apud Lyricos, qvorum 

- 'a * 

Pindarus maxime Pythagorica placita apperte se- 
cutus est, immigraverint. Ita v. c. factum est 
in egregio illo , (cui hactenus pradusimus) loco , 
qvi est apud Pindarum Olyrnp. II, 96-149. 



1 

\AX/rp a. , fectToi yig itxoi- 

?e/ r/$*, /%5pa l.6yov (ppcurag &v&y'X$* 

% '1 <tov $8 vvxteaaiv alsi , 

t 

Accuratiori loci explicationi supersedere hic facile 

* 

possem; qvippe nunc non ago, ut bene cupiam 
faciliori ejus apud tirones intelligentiae ; cum Te, 
carissime amice, Graecis literis innutrito , mihi 

B 2 


/ 

i 


\ 



unice res est. Intera tamen cum versiones Pin- 

i 

dari pleraeqve omnes latinse, neHeyniana qvidem 
excepta, displiceant, periculum faciam trans- 
ferendi locum latine : 

V 

"Opulentia, virtutum ornata consor- 
tio multa hic audendi & illic opportunitatem lar- 
gitur*). sitimqve pellit acerrimam ' vasta qvaevis 
suscipiendi facinora**). — Sidus hoc viro nobili 
splendens, lumen haud fallax***), qvam si 


*) Notes: certamina Olympica ahsqve sumtibus mag- 
nis non potuisse iniri. Hinc saepius excurrit divi- 
nus vates in laudes divitiarum, qvae apportunitates 
egregia multa conandi nobili possessori suggerunt. 
At qvorsum haec ! ignoscas obliviscenti me Tibi 
scribere , qvi tantam cum Pindaro familiaritatem 
contraxisti. 

/ \ 

**) Sensum babeo eundem, qvi in praecedentibus erat : 
”Opuleniia largitur” meqve mentem va- 

stis assecutum confido. 

V 

„ • • * 
s 

***) Vertunt: ”Sidus insigne, verum homini lumen 
intelligat sagax haruspex! cco-Typ apity Aoe, 6 pera ap$- 
nAovTOG , awp e& o; , uh yfaov <£cu$ roit; cev$poa- 

vrois. Vetus scholion rette. Epiphonema vatis est 
ad opulentiam, qvam viro nobili (ita centies est in 
Pindaricis «wjp — qvo fit tandem modo , dic mihi 

qvis tenet, novit is futurum, ut mortuorum illic 
dent illico poenas impiae mentes. Namqve in hoc 
Iovis regno impie facta, sub terra judicat aliqvis 
invisa exercens judicia necessitate. — Eodem 
vero per noctes perqve dies eodem sole fruenti- 
bus*) vita piis deiabitur curis exemta; non terrae 

t 

robore manuum, nec fluctibus maris inanem vic- 

\ • 

tum extorqvent. Sed cum Deorum amicis, qvot- 


qvaeso, ut talia Heynium magnum saepius fallant? — ) 
ductorem dicit & comitem optimum ad egregie 
facta sidus corruscans & lumen haud fallax *, fallax . 
autem est injusto & impio — qvamyere hoc !) com- 
paratione a nauta & viatore, qvibus splendent si- 
dus & lumen , viae qvasi duces, desumta — sensus 
idem est, qvi Pyth, V* ttAovtoi; otpsroc Kexpec[jLevoQ , evpv- 
cQevw. 


Lucem felicitatis, laetae fortunae, tenebras ex altera 
parte miseriae, tristioris sortis imaginem Graecis ' 
freqventari tralatitium est. In hujus figurae, ut in 
aliarum complurium usu magna est diversorum 
populornm consensio. Caligo, tenebrae (cnccros — 

. Hebraeor : ■pn, Ssn, Tvshx) qvoties in Ve- 

tere & Novo foedere miseriam e perversa statuendi 
agendiqve ratione, malis moribus, profanorum 
numinum cultu , impietate & s. p. exortam signi- 
ficandam transferuntur. Lumen ex altera parte 

« / 

\ * 

qvat studuere virtuti *) vitam agunt lacrymis ca» 

rentem. Illi vero aspectu horrendas tolerant 

aerumnas. — Qvotqvot autem sustinuerunt ter 

utrobiqve degentes ab omni neqvitiae labe purum 

servare animum, hi Iovis iter ad Saturni arcem 

• 

perfecerunt. Hic insulam beatorum Oceanitides 
aurae perspirant, floresqve aurei fulgent, humo ar- 
boribus dulcibus hi propullulantes , alios aqva 
nutrit; unde monilibus brachia implicant atqve co- 
ronis. — Sic tulerunt justa Rhadamenthi decre- 

i 

ta, qvem pater habet Saturnus promtum sibi as- 
sidentem, maritus Rheae, omnium supremam se- 

. dem tenentis**). Peleus hic Cadmusqve coluntur, 

* / 

& Achillem adduxit, postqvam Iovis flexerat prae- 
» cordia precibus, mater — qvi Hectorem prostra- 
vit, firmam Trojae & inconcussam columnam, 

* 

Cycnum letho dedit, A uroraeqve filium Aethio- 

i 

pem. ” 

» « 

-i ' ■ * 

Pythagorica splendido hoc loco & praeser- 
tim i£ 5 sqq. expressa plures jam observarunt veteres 


* 


* in liiscce etiam libris tritissima est felicitatis om* 
nis imago. . 


. * « * 

*) svopKiot h. 1. ut saepius: pius officiorum omnium 
cultus, integritas vitae & sanctitas. 


**) matris qvippe deorum. 


/ 

/ 

\ 

scholiastae, qva de re consulenda est egregia Be- 
chii V. C. collectio scholiorum in Pindarum. Ve- 
rum haec hactenus. Accuratius nunc colligamus 
potiores omnes notiones : 

i 

% t 

Crimina manet horrenda post mortem vin- 
* dicta (104 108); virtus ex altera parte & pietas 
laetissimis praemiis cumulabuntur (109 sq.). Haec 
vero sunt: in commorationis felicitate, qvae aeter- 
no fruitur sole; qvae haud invita nec laboran- 
tium irrigata sudore edit proventus; in vacuitate 
a laboribus molestiis & periculis omnibus, qvot- 
qvot ad vitam hanc miseram trahendam subire 
cogimur & sustinere; in societatis deliciis cum 
aliis contractae nobilibus sanctisqve viris, qvi favore 
deorum & amicitia dignati sunt, curriculum tan- 
dem fatale emensi (125-126) sancti ad^ insulam 
beatorum mittuntur (126-129) felicissimas om- 
nium .sedes, qvarum imperium tenet Saturnus, 

1 

Rheae, matris deorum, maritus, adjuncto sibi Rha- 
damantho , vitae sanctimoniae virtutisqve vindice 
ac remuneratore justissimo. Pelei hic, Cadmi, 
Achillis aliorumqve, qvi imperii justitia, vitae 
sanctitate, rerumqve gestarum fama inclaruere , 
heroum consortio fruuntur beati, 

. • * 

Vides hic mythum de felicibus piorum post 


• / 


mortem sedibus, cujus tantum incunabula sunt 
apud antiqvissimos vates, Homerum &idesiodum, 
v ad virilem aetatem perductum; sive notiones mo- 
rales, qvibus hic superstructus est, sive beatarum 
sedium adumbrationem, descriptionis nogf&ov 8c 

V 

elegantiam spectes./ Haud tamen notionum pu- 
ritas (si ita dicere licet) colorumqve splendor pre- 
tium omne loci constituunt; imo accedit idea- 
rum qvarundam novitas & ratio plane singularis. 
De his paucis dispiciamus. 

v ' * ' 

Artificiosius omnino systema oeconomiae re- 
munerativae (ut semel cum schola loqvar) summi 
vatum menti, sapientia Pythagorica pastae, inse- 
dit. Id miror valde interpretes latuisse. - Existi- 
marunt nempe ejusdem loti , insulae beatorum vi- 

t 

delicet, felicitatem describi primum versb. 109- 
^122 & deinceps v. 128 sqq. qvod menti vatis divini 
plane est contrarium, repugnante qvippe totius 
loci tenore & consecutione, qvam dicunt, fictio- 
num.' Ne dicam de eo: qvod qvi ita sentiunt , 
qvomodo justae interpretationis legibus in y 
£7 o\jjt,a<TUv eg rgtg e x a 7 s fw S 1 [xeivctineg” sq. expli- 
candis satis facturi sint eqvidem uon videam, 
mira sane foret & indoli atqve naturae carminis 
lyrici, e sublimiore isto & audaciore genere, pia- 

1 » 

ne repugnans ab insula beatorum descripta, per 

V # * * 

notiones /LU 7 s/u,\}jv%aveu<; nescio qvas interjectas, 
ad insulam beatorum describendam retro- 

* gressio. Imo hunc incessuri retrogradum , can- 
crorum vocant, respuit deo plenior vates; nec, 
si qvis alius poetarum, Pindarus amat cum sacer- 
dotibus garrientibus cramben recoqvere • ' Rem 
paucis conficiam: Locus versb. 109-122 describi- 

* 

tur a beatorum insula , cujus in sequentibus est 
adumbratio , plane diversus juxta hasce notiones • 
vatis, ex indole loci totius atqve tenore perspicuas : 
'Qvi vitam in his terris pie sancteqve egerunt, ad 
felicem qvidem commorationem post mortem sta- 
tircr transferuntur, qvce tamen nondum iis est fu- 

1 

tura stabile oeternumqve domicilium. Qvippe la- 
bes corporea St vitiorum contagio piis manibus 

* 

adhuc adhaeret, qvae demum post migrationes va- 
rias in alia corpora plane tolletur. Hac demum 
penitus sublata , animae nunc plane purgatae ad 
insulani beatorum mittuntur, qvae ultima est bea- 
torum sedes, aeternaqve habet 8 c omnibus absolu- 
ta numeris virtutis perfectae praemia. Ecce hoc 

* 4 • 

Pindaro plane singulare! Priori isti loco felici, ex 
qvo emissae animae piae alia corpora occupare jubcn- 

** s . i 

tur, nec situm qvidem constituit vates nec inddit 
nomen;sed einim egregie convenit descriptio campis 
£llysiis f qvales seqventibus Graecis poetis pinguntur; 

» 

idem in universum color; ductus persimiles; mi- 
nimeqve dubium erit attentius paulo legenti .divi- 
num vatem, justorum hanc proborumqve com- 
morationem apud inferos esse imaginatum, cum 
impiis poenam luentibus, qvos xaiafrySLS oina^et 7/5* 
\oyov dp^aacts avcuyxa hanc stati m piorum 
post mortem felicitatis picturam qvasi ex adverso 
constituat. - Pindaro itaqve tuo autore Elysii cam- 
pi plane diversi ab insula beatorum ; illi piorum , 
statim post corporis fata , apud inferos , sedes bea- 
. ta ; hcec demum perfecte purorum , migrationibus 
in alia corpora ab pmnibus peccati sordibus lustra- 
torum commoratio beatissima laetissimae] ve. Hoc 
primum. * 

/ • • 

Alterum Pindaro, primo autori*) debitum 
hoc est: qvod beatissimi regni imperium teneat Sa- 


+) Nam versus 169 Hesiodi spy. tt. y[zep. profecto spurius 
est. Multi eum codices haud agnoscunt;Critici omnes 
' sagaciores vo$e/x$ suspicione notarunt. Maximum 
vero est qvod ex Iliad. VIII, 479 & Theogon. 851 
sq. in hunc versum ducimus argumentum. Mirum 
sane si Saturnum, qvem a Theogonia impium & 
sieleratum numen novimus , qvemqve victum ad 
Tartarum detruserat Jupiter victor, felicibus in 
beatorum regnis , heroibus imperare finxisset He* 
siodus ! ! 

\ 

f 

turnus. Causa hujus fictionis videtur in eo qvae- 
renda, qvod seculum aureum floruisse in terris 
Saturno adhuc imperante in coelo, finxissent Cos- 
niogonici vates antiqvissimi (conf. egy. x. Y,/u,e(j . 
m sq.) — jam cum Lyrici & seqventes poetae bea- 
tas piorum sedes ad aurei istius seculi similitudi- 
nem adumbrarent, aut potius aureum, qvod in 
terris fuerat, seculum in beatorum regno qvasi v 
denuo efflorescere fingerent, congruum videba- 
tur: hujus qvoqve sceptrum imperiumqve ad au- 
rei in terris olim seculi regem deferre. Placuit 
deinceps fictio Platonicorum multis, nec defuere 
inter Latinos poetas, qvi eam amplexi sunt. Qvod 
vero Elysios Pindari campos attinet ab insula bea- 
torum diversos, cum e subtiliori disciplina Pytha- 
gorica depromtam esse & cum pia- 

citis arcte cohaerere fictionem mihi videar videre, 
valde dubito eam communi Graecorum fide accep- 
tam aut religionibus publica autoritate munitis 
(orthodoxas vocant) esse unqvam adscriptam ; nec 
suspicor eam latius, qvam qvidem alia tot sapien- 
tum placita, pervulgatam. Magnopere enim er- 
ras si poetarum & philosophorum in hoc mytho 

aut ceteris fictiones & placita ad vulgum transfe- 

• • • • • * * 
ras ita , ut ea totidem fuisse opiniones vulgares 

*. aut dogmata communi hominum ejus aetatis fide 

► • v • 

ac persvasione credita existimes* .Sane hoc esset 


t \ 

tenuiorem paulo, ut lenissime pronuntiem , cri- 

sin adhibere & levem satis animi humani histo- 

# 

riaeqve gentis nostrae notitiam ad antiqvitatis stu- 
dium adferre. Scilicet qvaerere lubet: qvotus- 

qvisqve nostra aetate e medio videlicet vulgi de- 
sumtus Cajus aut Sempronius oeconomiam Mes- 
siadae, qva nulla carminis esse potest perfectior, 

fictionum Odae cujusdam sublimis Klopstockianao 

, * \ 

Ramlerianae aut Evaldianae finem atqve rationem 
proprio marte recte intellecturus, aus argumentis 
Garvii sapientis persvadendus est?? — Neqve 
mihi objiciat aliqvis nosrrfet hic legere vatem , 
cujus ab ore pependit ingens populorum Graeciae 
corona, qvotqvot ad certamina celeberrima ista 
undiqve atqve undiqve confluxerant; . qvem in- 
tuebantur dulce decus suum, ad cujusqve lyraa 

sonora mascula modulamina paene incantati stu- 

/ ^ 

pebant -^-.credibile itaqve esse, hujus (si qvis 
alius) publici (nationalis ) vatis carmina, splendi- 
da qvae erant atqve perennia publicae virtutis prae- 
mia , laetitia? publicae dulcia ornamenta, religio- 
num, si qvas attingerent, & superstitionum, com- 
muni hominum ejus aetatis fide ac persvasione 
nixarum, imagines fidas referre. — Eqvidem — 

etsi diversam paulo rationem esse ingeniosissimae, ' 

/ 

qvam tulit unqvam terrarum orbis , nationis , ab 

\ _ * 

ea qvas nostri est vulgi , haud diffitear, nec Grae- 


/ 


/ 

cos nosirae plebis pede ac modulo metiar, homi- 
nem tamen, qvi obloqvitur, ita compello: Heus, 
bone, nonne' exemplis unqvam expertus es qvid 
sit sententia vulgi, qvid flectat eam, qvid regat?? 
num interna ipsius idoneis rationibus nixa per- 

svasio? an potius peritiorum, prudentiorum, sa- 

• « 

pientiorum, qvos aspicit vulgus, autoritas? nonne 
antiqvum illud ” ratio dirigit mundum * qvid qvan- „ 
tumqve in se habeat veri perpendisti unqvam? 
nonne praesertim si de operibus ingeniosis (Ge- 
nieproducter) agatur, qvid calculum deferre ju- 
beat vulgum, saepius ipse vidisti? — O! veri 

nominis poeta, qvi fervidiora tantum & ad phan- 

^ • * 

tasiam movendam acrius & concutiendam com- 
parata lyram personare cogit, si cantet coronas 
populi vividioris , qvi jam ad publicam convenit * 
magna freqventia festivitatem, cum pectora inca- 

4 , 

lescant facile pandanturqve sponte communi, 
qvse undiqve strepitat, hilaritati, accedente nunc 
dulci Musicae vi, profecto haud opus habet Musas 
in alta surgentis , alas incidere aut ad opiniones 
vulgi semet cautius demittere, qvo aureo^plectro 
donetur. Scilicet ’Vatio dirigit mundum” : coro- 
nam porrigit parvus numerus peritorum, accla- 
mantqve simul undiqve de populo omnes. - Hinc 
deo plenior vates non captat auram popelli sen- . 
tentiolis nescio qvibus ? phantasiae frena liberius 

laxat in alta fertur velocior; nec imbecillos re- 
spicit, qvibus gyrantur capita — de his enim ejus 
est cum Pindaro in hoc ipso carmine ingenua & 
lubens professio : 


iroXkce (tiot vir* ayxu- 
vog nxsct fiehv} 
ei /}>cv evrt (pa^sTQctg 
(pcovavra <rv vstoiaiv' eg 
Se 70 7 C a. v , e Ql&v\ ve u'v 
Xari^et. — 

nec curat hafi^xg Ttayy\to<r<ria xcgaxeg cog . 


Haec satis dicta putamus in consvetudinem 
qvamvis miram, doctis tamen satis vulgarem: 
qvoties de opinione qvadam aut superstitione qvae- 
stio sit: an certa aetate inter antiqvos viguerit 
pervulgata , afferendi statim e poetis loca, in qvi- 
bus cernitur minime dubium philosophema illud 
de qvo jam agitur, ceu totidem argumenta reli- 
gionis communi hominum ejus aetatis fide & per- 
svasione receptae — Qvasi in poetis legenda esset 
accurata dogmatum historia ! *) — Imo vero in 


*) Cavebo ne male intelligar : alia plane ratio est 
fictionum, qvae sunt autiqvissimae aetatis vatum, 
qvos, tanqvam primos gentium Theologos, reli- 

« 

< # 

simplicioribus semper vulgus subsistit — neqve si 
Pythagoricum qvid personat lyra Pindarica, ne* 
qve si Platonica exjiibet iEneidos sextus , Pinda- 
rici aevi Graecos aut Virgiliani Romanos existimes 
Pythagoricae aut Platonitee disciplinae communi 
fide addictos. — Facile patet eandem fere in Phi- 
losophis esse rationem. 

« 

\ ' / 

Minime vero haec ita interpretata velim qvasi 
in originibus mythorum &progressionibus indagan- 
dis versanti nunqvam liceret poetas adhibere auto- 
res. Enim vero sic eqvidem statuo: nullum facile 
dari nec solutae nec vinctae orationis scriptorem , 
qvi mythum hunc illum tractaverit, ex qvo non 
aliqvid saltem ad opiniones de mytho ea aetate 
vulgares atqve sollennes perspiciendas poterit di- 
sci. Ita autem existimo : crisin indagantis & sa- 
gacitatem nunc cerni debere in eo: ut poetica 
phantasmata aut mere philosophica placita secer- 
nat ab iis, qvae communi hominum opinione cre- 
dita probabiliter opinari liceat, adeoqve, histo- 
rice qvoqve face admota, involucro qvovis rerno- 


giones & dogmata ipsos formasse notissima res 
est — alia fictionum poetarum cultioris aetatis, qvi 
nempe fuerint certae cujusdam Philosophicae scho- 
lae placitis addicti* — 


1 


1 


1 


I 

% 

to, nudum tnjthum exhibeat. — Meae qvalis- 
cunqve in his criseos periculum aliqvod facturus 
elegi hunc locum e Pindaro tuo; an feliciter, ju- 
dices ipse. 

• y 

Subtiliores itaqve illas fa Pythagora primum 

* * 

autore (de. Graecis loqvimur) profectas notiones 
de animis per varias in corpora alia migrationes 
demum ita purgandis ut ad beatorum insulae 
gaudia admitterentur , * tales esse puto, ut vix ca- 
dant in captum & intelligentiam vulgi — Acce- 
dit : qvod ne volam qvidem aut vestigium dete- 
gere liceat hujus opinionis, aetate proxima post 
PindarumjOlympiadb. circiter 75-94 vulgaris , ne- 
qve in Tragicis neqve in aliis ejusdem aevi scrip- 
toribus, Aristophane Comico & duobu$ Historicis 
magnis. Silentii tamen argumenta fqvae fateor 

V 0 

esse sublestiora), haud sola sunt. Adest nobis au- 
toritas Herodoti, qvi cum 1 . supra cit. mentionem 
faciat lAeTef&tyjzuHTecos doctrinae ab i&gypto primum 
.profectae, si haec vulgaris fuisset ea aetate opinio, 
nec dixisset : ”esse etiam inter Graecos qvi hanc 
doctrinam profiteantur” nec profitentium nomi- 
na, ceu religioni impiae addictorum ? cautus re- 
ticuisset. Sententiam vero de praemiis virtutem, 

I ; ‘ 

de poenis ex altera parte scelera post mortem ma- 
nentibus, a majoribus traditam ex antiqvissimo?^ 

rum jam vatum.autoritate tenqerunt Graeci ; cum- 
qve notiones, qvas de felicitate 8c miseria infor- 
ment homines , transferant semper ad . felicem 
*aut miserum vita functorum statum*) melli esse 
debuit dulcissima arvorum felicium descriptio* 
qvae auris recreantur Oceanitidibus , stragula flo- 
rum purpurea variaqve tecta sunt, nec laborantis 
egent sudore qvo laetissimos edant proventus & 
s. p. — Remotis autem Pythagoricis omnibus de 
migrationibus animarum ideis tollatur simul ne- 

cesse est ista de duobus beatorum post mortem 

' > 

, v' ' • 

*) Id omnibus fere terrarum orbis populis commune 

*• i 

docent humanae gentis annales. Si qva gens erat 

v - 4 

* ad desidiam, voluptates qvas dicimus crassiores 
(ignobiles) v. c. gulositatem, rem Veneream & s. p. 

* * f » • 

. pronior, in otio beatos post mortem langvere , 
tempusqve fallere lautis epulis, & dulcibus puellisr 
fingebat* Ita v. c. gentes pleraeqve omnes Orien- 
. . tales ad otium desidiamqve pro cceli solisqve ratio- 
ne proclives, beatos* post mortem otio* frui qvieti 

• ' i 

indulgentes & somno , nunc & olim existimant. — 
Hebraei , immortalitatis qvandam notionem in Ba- 
bylonica captivitate lucrati , vitae futurae g auctat 
; in epulis cum gentis suae parentibus Abrahamo 
Isaaco & Iacobo , ponebant. — Muliamedae gynae- 
cea in. ccelum transferunt — Gronlandi de balae- 
, narum & pbocarum captura & ubere ungventi ce- 
tacei aucupio somniant & s/p. , " ^ .’ •* ** 

commorandi locis opinio; nec dubito, qvae de 
Elysiis campis & insula beatorum locis diversis 
cecinit Pindarus, cecinerunt forte alii, fuisse 
”uxea (poovctviu avutT claiv , qvae vero eig to rav 

v esuries” adeoqve vulgum utrumqve con- 
flasse in unum laetissimum beatissimumqve com- 
morandi locum , x qvem probabiliter admodum & 
tantum non certo debuerint apud inferos esse 
imaginari & credere, ducente qvippe eo nutio- 
num omnium similitudine & qvasi cognatione. 

Id certe factum est seriori aetati cum accuratius 

• • 

adhuc effictum lufaypiioe infernae systema repe- 

riamus. Neqve nunc heroas unice ad beatarum 

\ 

sedium gaudia admitti, post firmas jam stabiles- 
qve factas regiminum formas, post feritatem mo- 
rum, qvae fuerat aetatis heroicae, mitigatam, post 

plures & alias intellectas egregii civis virtutes, 
% • 
qvam qvae in bello tantummodo erant conspicuae, 

post omninoqve tantos notionum moralium pro- 
gressus, erat sane, qvod exspectares. In Pinda- 

• • ***•«» 
ro itaqve, qvae praeter virtutes heroem proprie fa- 

cientes, laudantur animi bona & Elysii gaudiis 
■dignos reddunt possessores, sunt : pietas haud fu- 
cata, sancta fides, in jurejurando praasertim & 
promissis servandis religio, summa erga parentes 
pietas, ardens patriae amor, alacerqve animus*ad 
qvaeyis; carissima adeo, ejus devovenda saluti; 


